અમદાવાદઃ ગુજરાતમાં છેલ્લા 23 વર્ષથી ભાજપનું શાસન છે. જેમાં પૂર્વ મુખ્યમંત્રી નરેન્દ્ર મોદીએ 2001થી 2014 સુધી એમ 13 વર્ષ ગુજરાતની ધુરા સંભાળી હતી. પરંતુ વિજય રૂપાણી સરકારે મંત્રી મંડળનું કદ વધારવામાં નરેન્દ્ર મોદીના શાસનનો પણ વિક્રમ તોડી નાંખ્યો છે, કેમ કે 2002થી 2017 સુધીના ભાજપના શાસન દરમિયાન વધુમાં વધુ 19 મંત્રીઓ હતા. પરંતુ 2017માં રૂપાણી સરકારમાં મોદીનો રેકોર્ડ તોડી મુખ્યમંત્રી સહિત મંત્રી મંડળમાં 21 મંત્રીઓને સ્થાન આપ્યું છે. આમ મંત્રી મંડળના કદ મામલે રૂપાણી મોદી કરતા પણ સવાયા સાબિત થયા છે.